
Ko`zlarimda yosh, yurakda armon,
Hammasi yodimda surardim davron.
Dunyoning tashvishin o`ylabman ko`proq,
Onam qariganin bilmabman biroq.

Bolaligim o`tgan hovlini kezdim,
Har burchakda onam nafasin sezdim.
Ko`zguga boqaman turar bir nodon,
Mehringni kech bildim, kechir onajon.

Baxt deb yuribman dunyoni kezib,
Ammo topolmadim baxtim eshigin.
O`ylab ko`rsam baxt ham o`sha hovlida,
Onam duosida – Onam yonida.

Endi bildim sendan ulug`i yo`qdir,
Har so`zing men uchun qalbga bir malham.
Qachonki kulgungni ko`rsam men yana,
Dunyoning tashvishin unutdim ona.

Yillar o`tdi, sochlaringa oralabdi oqlar,
Ammo yuzlaringda o`sha nigohlar,
Men kech keldim, qiynadi bu uzun yo`llar,
Hech ham o`zgarmabdi mehirli ko`zlar.

Men bugun tushundim , hayot mazmunin,
Na boyligu – Na shon berolmas baxtim.
Har nafasda senga shukur aytaman,
Bag`ringda topdim men baxtimning sirin.

Yillar o`tar, baxtlar o`zgarar ona,
Sen qolgaysan yurakda, bolib yagona,
Bir duoying yetar, tinchlik topaman,
Endi shukur aytib  yashayman ona.

